**LOIMI-KIEKKO Ry:n KEVÄTKOKOUS PÖYTÄKIRJA**

Aika: torstai 16.7.2020 klo 17.30

Paikka: OP-Areena

Läsnä: 6 Loimi-Kiekko ry:n jäsentä

1. Kokouksen avaus

Loimi-Kiekko ry:n puheenjohtaja Jarmo Sillanpää avasi seuran kevätkokouksen.

2. Kokouksen puheenjohtajan, sihteerin, pöytäkirjan tarkastajien ja ääntenlaskijoiden valinta

Jarmo Sillanpää valittiin puheenjohtajaksi, Martina Pietiäinen sihteeriksi sekä Niko Mäkilä ja Anu Kleme pöytäkirjan tarkastajiksi. Kaksi viimeksi mainittua toimivat myös ääntenlaskijoina.

3. Todetaan läsnäolijat ja äänioikeutetut jäsenet

Paikalla olleet 6 jäsentä todettiin myös äänioikeuden omaaviksi jäseniksi.

4. Kokouksen laillisuus ja päätösvaltaisuus

Kokous todettiin lailliseksi, sillä kokousilmoitus oli ollut sääntöjen vaatimusten mukaisesti vähintään kaksi viikkoa aikaisemmin (2.7.2020) Loimaan Lehdessä. Kokous todettiin myös päätösvaltaiseksi.

5. Toimintakertomus, tilinpäätös ja toiminnantarkastajan antama lausunto

Toimintakertomus esiteltiin ja se hyväksyttiin. Myös tilinpäätös kaudelta 2019-2020 käytiin läpi ja kokous hyväksyi sen. Jarmo Sillanpää luki toiminnantarkastajan antaman toiminnantarkastuskertomuksen. Kertomuksen mukaan tilinpäätös on tehty hyvän kirjanpitotavan mukaisesti. Toiminnantarkastaja esittää tilinpäätöstä vahvistettavaksi ja tili- ja vastuuvapauden myöntämistä Loimi-Kiekko ry:n johtokunnalle.

6. Tilinpäätöksen vahvistaminen ja vastuuvapauden myöntäminen johtokunnalle

 Loimi-Kiekko ry:n tilinpäätös kaudelta 2019–2020 vahvistettiin ja kokous myönsi vastuuvapauden johtokunnan jäsenille.

7. Muut asiat

Muita asioita ei ollut.

8. Kokouksen päättäminen

Puheenjohtaja päätti kokouksen klo 17.35

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jarmo Sillanpää Martina Pietiäinen

puheenjohtaja sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niko Mäkilä Anu Kleme

pöytäkirjantarkastaja pöytäkirjantarkastaja